OpenLLM-France/wikimedia huggingface dataset:
# Autòdrom

Un autòdrom és un circuit de curses pavimentat amb materials com ara asfalt i formigó, dissenyat específicament per a competicions d'automobilisme i motociclisme. Els autòdroms es distingeixen dels circuits semipermanents, que es fan servir per a certes curses durant un període limitat (com és el cas dels circuits urbans o els ubicats temporalment en aeroports) pel fet de ser equipaments permanents que es poden fer servir durant tot l'any. Les competicions d'automobilisme i de motociclisme de velocitat fan servir majoritàriament autòdroms. Com que estan fets "a mida", les escapatòries són més àmplies i la pista sol ser menys estreta i rugosa que en circuits semipermanents, cosa que implica més seguretat en cas d'accidents. Un altre avantatge pel que fa a altres tipus de circuits són les instal·lacions per al públic, que inclouen serveis higiènics i mèdics, tribunes i estacionaments, i en alguns casos també hotels i restaurants.
Al llarg de la dècada del 2000, la Fórmula 1 ha anat incorporant cada cop més circuits temporals en detriment dels autòdroms. A la temporada 2010 no es van celebrar en autòdroms els Grans Premis d'Austràlia, Corea, Mònaco, Canadà, Bèlgica, Singapur ni Europa.

## Referències

* ↑ «autòdrom». dlc.iec.cat. IEC. [Consulta: 7 juny 2024].
* ↑ «autòdrom». termcat.cat. TERMCAT. [Consulta: 7 juny 2024].

## Vegeu també

* Circuit de curses
# Joseph Phillips

Joseph Phillips (24 de març de 1911 - Poona, 13 de novembre de 1987)
fou un jugador d'hoquei sobre herba indi que va competir durant la dècada de 1930.
El 1936 va prendre part en els Jocs Olímpics d'Estiu de Berlín, on guanyà la medalla d'or en la competició d'hoquei sobre herba.

## Referències

* ↑ «Olympedia – Joseph Phillips Khan». [Consulta: 19 abril 2023].
# Lawful Larceny (pel·lícula de 1923)

Lawful Larceny és una pel·lícula muda dirigida per Allan Dwan i protagonitzada per Hope Hampton, Nita Naldi. Lew Cody i Conrad Nagel. Basada en la l’obra de teatre homònima (1922) de Samuel Shipman, es va estrenar el 2 de setembre de 1923. Es considera una pel·lícula perduda.

## Argument

Mentre la seva dona és de viatge per Europa Andrew Dorsey és atrapat per la femme fatale Vivian Hepburn, propietària d'una casa d'apostes, i el seu soci Guy Tarlow. Dorsey perd tants diners que es veu obligat a entregar a Vivian un xec de la seva empresa per una gran suma de diners. Marion Dorsey torna d'Europa i s'assabenta del problema del seu marit, per lo que decideix intentar recuperar el xec. Es disfressa de vídua adinerada i sedueix Tarlow fins a persuadir-lo perquè robi la caixa forta de Vivian per fugir junts. Un cop aconseguit el contingut, ho torna tot a la furiosa Vivian excepte el xec i els diners que va perdre el seu marit.

## Repartiment

* Hope Hampton (Marion Dorsey)
* Conrad Nagel (Andrew Dorsey)
* Nita Naldi (Vivian Hepburn)
* Lew Cody (Guy Tarlow)
* Dolores Costello (Nora, la criada)
* Russell Griffin (Sonny Dorsey)
* Yvonne Hughes (Billy Van de Vere)
* Gilda Gray (ballarina)
* Florence O'Denishawn (ballarina)
* Alice Maison (ballarina)

## Referències

* ↑ Lombardi, Frederic. Allan Dwan and the Rise and Decline of the Hollywood Studios (en anglès). McFarland, 2013-03-05, p. 336. ISBN 978-0-7864-9040-0.
* ↑ Goble, Alan. The Complete Index to Literary Sources in Film (en anglès). Walter de Gruyter, 2011-09-08, p. 425. ISBN 978-3-11-095194-3.
* ↑ Institute, American Film. The American Film Institute Catalog of Motion Pictures Produced in the United States (en anglès). University of California Press, 1997, p. 426. ISBN 978-0-520-20969-5.
* ↑ «Lawful Larceny» (en anglès). The Library of Congress American Silent Feature Film Survival Catalog, 1923. [Consulta: 12 gener 2023].

## Enllaços externs

* Lawful Larceny al catàleg de l'American Film Institute
# Hans-Joachim Pohl

Hans-Joachim Pohl va ser un ciclista de Alemanya de l'Est especialitzat en el ciclisme en pista. Va guanyar tres medalles, una d'elles d'or en puntuació, als Campionats del Món.

## Palmarès

* 1977
** Campió del món júnior en Persecució
** Campió del món júnior en Persecució per equips (amb Thomas Schnelle, Robby Gerlach i Jürgen Kummer)
* 1982
** Campió del món amateur en Puntuació
* 1983
** Campió de la RDA en Puntuació
* 1990
** Campió d'Alemanya en Puntuació

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Tiia Reima

Tiia Reima (Tampere, 1 de febrer de 1973) és una jugadora d'hoquei sobre gel finlandesa, ja retirada, que va competir entre el 1985 i el 2011. Jugava de davantera.
El 1998 va prendre part en els Jocs Olímpics d'Hivern de Nagano, on guanyà la medalla de bronze en la competició d'hoquei sobre gel. Quatre anys més tard, als Jocs de Salt Lake City, fou quarta en la mateixa competició.
En el seu palmarès també destaquen cinc medalles de bronze al Campionat del món i quatre medalles d'or i una de bronze al Campionat d'Europa. Amb la selecció finlandesa jugà un total de 142 partits. A nivell de clubs guanyà quatre lligues finlandeses entre el 1990 i 1993. Jugà a l'Ilves-Kiekko, Ilves Tampere, SC Lyss, IHK Helsinki i HC Lugano.

## Referències

* ↑ «Tiia Reima Olympic Results». sports-reference.com. Arxivat de l'original el 2020-04-17. [Consulta: 31 març 2020].
* ↑ «Tiia Reima». eliteprospects.com. [Consulta: 31 març 2020].
* ↑ Siukonen, Markku. Urheilukunniamme puolustajat – Suomen olympiaedustajat 1906–2000 (en finès). Graface Jyväskylä, 2001, p. 272. ISBN 951-98673-1-7.
* ↑ Torvinen, Jukka. Jääkiekkokirja 2007–2008 (en finès). Egmont Kustannus Oy Ab, 2007, p. 204–205, 213, 234. ISBN 952-469-617-7.
# Zornitsa Sofia

Zornitsa Nedyalkova Popgantxeva (búlgar: Зорница Недялкова Попганчева; nascuda el 22 de juny de 1972), coneguda professionalment com a Zornitsa Sofia, és una artista i cineasta búlgara. És coneguda per dirigir Mila ot Mars (2004), que va ser la presentació de Bulgària a l'Oscar a la millor pel·lícula de parla no anglesa als Premis Oscar de 2004. a seva pel·lícula de 2017 Voevoda es va projectar al Festival Internacional de Cinema de Moscou.
Sofia va néixer el 22 de juny de 1972 a Sofia, Bulgària. Es va graduar a l'Acadèmia Nacional de Belles Arts el 1996. El 1997, es va especialitzar en belles arts a la School of Visual Arts de Nova York, i en publicitat i disseny gràfic a la American University a Washington, D.C.
Sofia va passar quatre anys treballant com a directora d'art per a diverses agències de publicitat internacionals com Euro RSCG London. Va participar en més de 50 festivals i exposicions d'arts visuals arreu del món amb el seu videoart, instal·lacions i pintures abans de decidir dedicar-se al cinema. El 2002, es va especialitzar en direcció de cinema i televisió a l'Acadèmia Nacional de Teatre i Arts Cinematogràfiques sota la supervisió del professor Ludmil Staikov.

## Filmografia

* Mila ot Mars (2004)
* Forecast (2008)
* Voevoda (2017)
* Mother (2022)

## Notes

* ↑ també transliterat com a Zornitsa Sophia.

## Referències

* ↑ «50 Countries in Competition for Oscar». Academy of Motion Picture Arts and Sciences, 22-10-2004. Arxivat de l'original el 11 June 2007. [Consulta: 8 juny 2008].
* ↑ «2005 Oscars 77th Academy Awards Nominees». Yahoo! Movies, 25-01-2005. Arxivat de l'original el 22 January 2008. [Consulta: 8 juny 2008].
* ↑ «Zornitsa Sofia Popgancheva». Festival Internacional de Cinema de Moscou. [Consulta: 1r juliol 2017].
* 1 2 «Zornitsa Sofia Popgancheva». DOKweb. [Consulta: 8 setembre 2022].
# Mario Hernig

Mario Hernig (Chemnitz, Saxònia, 3 de desembre de 1959) va ser un ciclista alemany. Nascut a Alemanya de l'Est va defensar els seus colors fins a la reunificació alemanya. Va combinar la carretera amb la pista on va guanyar als Campionats del Món en pista.

## Palmarès en pista

* 1979
** Campió de la RDA en Persecució per equips
* 1980
** Campió de la RDA en Persecució per equips
* 1982
** Campió de la RDA en Persecució per equips
* 1983
** Campió de la RDA en Persecució per equips
* 1984
** Medalla d'or als Jocs de l'Amistat en Persecució per equips (amb Volker Winkler, Bernd Dittert, Carsten Wolf i Gerald Mortag)
** Campió de la RDA en Persecució
** Campió de la RDA en Persecució per equips
* 1985
** Campió de la RDA en Persecució per equips
* 1990
** Campió d'Alemanya en Contrarellotge per equips (amb Wolfgang Lötzsch, Bernd Dittert i Patrick Lahmer)

## Palmarès en ruta

* 1983
** 1r a la Volta a Turíngia
** 1r a l'Olympia's Tour i vencedor d'una etapa
** 1r al Tour de Loir i Cher
* 1984
** Vencedor d'una etapa a la Volta a Saxònia
** Vencedor de 2 etapes a la Volta a la RDA
* 1985
** 1r al Circuit de les Ardenes
* 1991
** 1r a la Ronda de l'Isard d'Arieja
** Vencedor d'una etapa a la Volta a la Baixa Saxònia

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Tuula Puputti

Tuula Puputti (Kuopio, 5 de novembre de 1977) és una jugadora d'hoquei sobre gel finlandesa, ja retirada, que va competir entre el 1985 i el 2011. Jugava de portera.
El 1998 va prendre part en els Jocs Olímpics d'Hivern de Nagano, on guanyà la medalla de bronze en la competició d'hoquei sobre gel. Quatre anys més tard, als Jocs de Salt Lake City, fou quarta en la mateixa competició.
En el seu palmarès també destaquen tres medalles de bronze al Campionat del món i dues medalles d'or al Campionat d'Europa. Amb la selecció finlandesa jugà un total de 109 partits. A nivell de clubs guanyà dues lligues finlandeses, el 1997 i 1998, amb el JYP Jyväskylä. També jugà al KalPaa i al Jyväskylän Hockey Catsiä. El 2000 marxà a estudiar a la Universitat de Minnesota Duluth, on jugà amb els Minnesota-Duluth Bulldogs i guanyà dues edicions del Campionat NCAA.
A partir del 2014 passà a exercir tasques d'entrenadora a la selecció nacional finlandesa.

## Referències

* ↑ «Tuula Puputti Olympic Results». sports-reference.com. Arxivat de l'original el 2020-04-17. [Consulta: 31 març 2020].
* ↑ «Tuula Puputti». eliteprospects.com. [Consulta: 31 març 2020].
* ↑ Siukonen, Markku. Urheilukunniamme puolustajat – Suomen olympiaedustajat 1906–2000 (en finès). Graface Jyväskylä, 2001, p. 257. ISBN 951-98673-1-7.
* ↑ Torvinen, Jukka. Jääkiekkokirja 2007–2008 (en finès). Egmont Kustannus Oy Ab, 2007, p. 204–205, 213, 234. ISBN 952-469-617-7.
* ↑ Tuula Puputti a eliteprospects.com'
# El Soler de n'Hug

el Soler de n'Hug és un mas fortificat al sud-oest del terme de Prats de Lluçanès (Osona) declarat bé cultural d'interès nacional.

## Arquitectura

Havia estat una domus medieval, que va quedar integrada al gran mas actual. Es tracta d'un mas de planta baixa i dos pisos, amb obertures allindanades disposades de forma ordenada. En la façana principal trobem una sèrie d'arcades de mig punt i en el primer pis dues obertures amb arc de mig punt formant una galeria. Destaca la façana orientada al sud, on el cos més antic (possiblement corresponent a la domus baix-medieval) presenta espitlleres a la seva part inferior. Està cobert a dues aigües amb teula àrab. Destaca la presència de restes de la fortificació primitiva, datada en època gòtica.
En aquesta edificació s'observen diferents moments constructius, dels quals La resta de murs i estructures de la domus o bé haurien quedat integrades a les ampliacions i modificacions d'època moderna i contemporània, o bé se situarien al subsòl.

## Història

Aquesta fortificació es documenta a partir de 1176, essent residència de la família Soler. Actualment es conserva el mas al terme de la sufragània de Sant Andreu de Llanars amb restes d'època gòtica.

## Referències

* 1 2 3 4 «Casal de Soler de Nuc». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 10 febrer 2016].
# Claudia Lehmann

Claudia Lehmann (23 d'abril de 1973) va ser una ciclista alemanya. Del seu palmarès destaca el Campionat nacional en ruta de 1993.

## Palmarès

* 1993
** Campiona d'Alemanya en ruta
* 1994
** 1a al Giro de Sicília i vencedora d'una etapa

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Lucien Pothier

Lucien Pothier (Cuy, 15 de gener de 1883 - Troyes, 29 d'abril de 1957) va ser un ciclista professional francès que va córrer entre 1903 i 1913 i el 1921.
En el primer Tour de França de la història, el 1903, finalitzà en segona posició, a gairebé tres hores del vencedor, Maurice Garin. En l'accidentat Tour de França de 1904, quan sols tenia 21 anys, va tornar a finalitzar en segona posició, però finalment va ser desqualificat acusat de fer trampes durant la cursa, en concret d'haver agafat un tren per estalviar-se un tram d'etapa. En aquest Tour Maurice Garin, César Garin i Hippolyte Aucouturier, també foren desqualificats i el vencedor final fou Henri Cornet, inicialment cinquè classificat. Lucien Pothier va ser inhabilitat a perpetuïtat, però finalment la sanció va quedar reduïda a tres anys de suspensió.
El 1921, amb 38 anys, disputà el seu setè i darrer Tour de França. Posteriorment es va instal·lar a Troyes on va regentar un cafè anomenat "A l'Ancien du Tour de France".

## Palmarès

* 1900
** 10è a la París-Roubaix
* 1903
** 2n al Tour de França
* 1904
** 3r a la París-Roubaix

## Resultats al Tour de França

* 1903. 2n de la classificació general
* 1904. Desqualificat
* 1907. Abandona (4a etapa)
* 1909. Abandona (2a etapa)
* 1910. 28è de la classificació general
* 1911. 20è de la classificació general
* 1921. 32è de la classificació general

## Referències

* ↑ «POTHIER Lucien». [Consulta: 21 novembre 2024].
* ↑ Mondalle, Derick. Tour de Francia: Historias, Registros y Emociones (en castellà). MedTechBiz, 2024-08-21.
* ↑ Vespini, Jean-Paul. Le premier Tour de France: tout a commencé en 1903. Nouv. éd. rev. aug. Paris: Jacob-Duvernet, 2013, p. 278. ISBN 978-2-84724-466-3.
* 1 2 Olivier Richard. «Né à Cuy, le coureur cycliste Lucien Pothier avait été disqualifié à vie». lyonne.fr: L'Yonne républicaine, 4 août 2013..
* ↑ Antonin Bisson. «Il y a 60 ans, l'Icaunais Lucien Pothier, deuxième de la première édition du Tour de France, s'éteignait». lyonne.fr: L'Yonne républicaine, 29 avril 2017..
* ↑ La croix de TOSSERI Bénévent, le 10/07/2003

## Enllaços externs

* Palmarès de Lucien Pothier (anglès)
* Fitxa a www.sitiodeciclismo.net
# Werner Korff

Werner Korff (Berlín, 18 de desembre de 1911 - Boca Raton, 11 de febrer de 1999) va ser un jugador d'hoquei sobre gel alemany que va competir durant la dècada de 1930.
El 1932 va prendre part en els Jocs Olímpics de Lake Placid, on guanyà la medalla de bronze en la competició d'hoquei sobre gel.

## Referències

* ↑ «Werner Korff Olympic Results». sports-reference.com. Arxivat de l'original el 11 d’octubre 2012. [Consulta: 30 gener 2019].
# Àngela Aubanell Rams

Àngela Aubanell Rams (Gandesa, 1996) és una escriptora i dibuixant catalana apassionada del fan art i de la literatura juvenil i fantàstica.
És especialista de l'Àsia oriental amb menció de Llengua i Humanitats per la Universitat Autònoma de Barcelona, en la qual es va graduar amb el premi extraordinari del grau. També es va especialitzar en l'idioma japonès i va consolidar-lo a Kyoto, atès que va estudiar el tercer curs de la carrera a la Universitat de Ryukoku. Després, va fer un màster sobre Negocis i Cultura de la Xina a la Universitat de Barcelona, gràcies al qual va poder visitar el país i participar en el projecte “Advanced Research Project – Understanding China” de la Universitat d’Estudis Estrangers de Beijing.
Ha treballat ocasionalment d’intèrpret japonès-castellà i en empreses d’exportació i importació vinculades amb el sector alimentari asiàtic. Ara, però, treballa com a analista de dades del llenguatge en un projecte en particular.
Pel que fa a l'escriptura i al dibuix, s'hi va acostar de ben petita per a entretenir-se. Tant el 2012 com el 2013 va ser guardonada en el Certamen de Narrativa Breu per a Joves Sant Jordi d'Ascó. Des d'aleshores, ha rebut diversos premis literaris juvenils i de gènere fantàstic. El febrer del 2022, va publicar La Martina, la seva primera novel·la.

## Referències

* 1 2 3 4 «La Martina». edita.cat. [Consulta: 16 octubre 2022].
* ↑ Aubanell Rams, Àngela; Pubill Ambrós, Ivet. Obres guardonades al XXIII Certamen de Narrativa Breu per a Joves Sant Jordi, Vila d'Ascó 2013. Ajuntament d'Ascó, 2014 [Consulta: 16 octubre 2022].
* ↑ «Activitats generals» (PDF). Memòria d'activitats 2012. Racó Català, pàg. 15 [Consulta: 16 octubre 2022].
* ↑ «La Martina». El Cep i la Nansa. [Consulta: 16 octubre 2022].
* ↑ Ràdio Flix. «“La Martina” primera novel·la d’Àngela Aubanell Rams». iVoox, 21-04-2022. [Consulta: 16 octubre 2022].
# Washington Capitols

Els Washington Capitols va ser un antic equip de la Basketball Association of America (el que seria més endavant l'NBA) amb seu a Washington DC. Va entrar a l'NBA el 1949 i els seus partits a casa els jugava al Uline Arena, amb una capacitat per a 7.500 espectadors. Van deixar la competició un any i mig després.

## Referències

* ↑ Hispanosnba.com. «Palmarés y títulos NBA de Washington Capitols» (en castellà). [Consulta: 10 octubre 2020].
* ↑ «Washington Capitols» (en anglès). NBA Hoops Online. [Consulta: 9 febrer 2025].
* ↑ «History Buffs Fight to Save Uline Arena» (en anglès). The Washington Post, 11-06-2003. De subscripció o mur de pagament
# Florea Dumitrache

Florea Dumitrache (Bucarest, 22 de maig de 1948 - Bucarest, 26 d'abril de 2007) fou un futbolista romanès de la dècada de 1970.
Destacà com a jugador del Dinamo București on hi romangué durant dotze temporades. Després del Mundial la Juventus FC va intentar fitxar-lo però el govern romanès del moment refusà l'operació. Durant un partit de Copa de la UEFA del 1982 enfront del FK Sarajevo, Dumitrache colpejà l'àrbitre Gianfranco Menegal a la boca i fou sancionat set anys de suspensió per competicions de la UEFA.
Disputà 31 partits i marcà 15 gols amb la selecció de Romania, i participà en el Mundial de 1970.

## Palmarès
### Dinamo București

* Lliga romanesa de futbol: 1970-71, 1972-73, 1974-75
* Copa romanesa de futbol: 1967-68

### Corvinul Hunedoara

* Segona divisió: 1979-80

### Individual

* Màxim golejador de la lliga romanesa de futbol: 1968-69, 1970-71

## Referències

* ↑ «Florea Dumitrache - Goals in International Matches». Rec.Sport.Soccer Statistics Foundation.
* ↑ Perfil a romaniansoccer
* ↑ «Visul ratat: Juventus!» (en romanian). Gazeta Sporturilor, 21-08-2009 [Consulta: 11 octubre 2012].
* ↑ The Observer 14 novembre 1982 p.37 (subscripció requerida)
* ↑ Legendele fotbalului: „Mopsul“ s-a irosit în alcool adevarul.ro
* ↑ «Perfil a statisticsfootball». Arxivat de l'original el 2018-07-28. [Consulta: 28 juliol 2018].
# Herbert Honz

Herbert Honz (Böhringen, Baden-Württemberg, 6 de setembre de 1942) va ser un ciclista alemany que va córrer durant els anys 60 del segle xx. Es dedicà principalment al ciclisme en pista.

## Palmarès

* 1965
** Campió d'Alemanya amateur en quilòmetre
** Campió d'Alemanya amateur en persecució per equips
* 1966
** Campió d'Alemanya amateur en quilòmetre
** Campió d'Alemanya amateur en persecució per equips
** Campió d'Alemanya amateur en madison
* 1967
** Campió d'Alemanya amateur en quilòmetre
** Campió d'Alemanya amateur en persecució per equips
* 1968
** Campió d'Alemanya amateur en quilòmetre
** Campió d'Alemanya amateur en persecució per equips
* 1969
** Campió d'Alemanya amateur en persecució per equips
* 1970
** Campió d'Alemanya amateur en persecució per equips

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa als Jocs Olímpics
# William Thomson (jugador d'hoquei sobre gel)

William Thomson (Troon, 23 de març de 1914 - 6 d'agost de 1993) va ser un jugador d'hoquei sobre gel escocès de naixement, però canadenc d'adopció, que va competir durant les dècades de 1930 i 1940.
El 1936 va prendre part en els Jocs Olímpics de Garmisch-Partenkirchen, on guanyà la medalla de plata en la competició d'hoquei sobre gel.
En finalitzar els Jocs jugà en diversos equips de l'International American Hockey League i la National Hockey League.

## Referències

* 1 2 «Bill Thomson Olympic Results». sports-reference.com. Arxivat de l'original el 17 d’abril 2020. [Consulta: 20 abril 2019].
# David Hesselbarth

David Hesselbarth (Altötting, Districte d'Altötting, Baviera, 4 de juny de 1988) va ser un ciclista alemany que fou professional del 2008 al 2011.

## Palmarès

* 2006
** Campió d'Alemanya júnior en ruta

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Ludvík Čelanský

Ludvík Vítězslav Čelanský (Viena, 17 de juliol de 1870 - Praga, 27 d'octubre de 1931) fou un director i compositor txec. Fou el fundador i primer director principal de l'Orquestra Filharmònica Txeca.

## Biografia

Jan Čelanský, el pare de Ludvík, va treballar com a kapellmeister a Horní Krupá (districte de Havlíčkův Brod). Ludvík va estudiar a l'institut Havlíčkův Brod, i de 1887 a 1891 a l'institut d'ensenyament a Kutná Hora. Va treballar com a mestre en Dolní Krupá per un any abans de dedicar-se exclusivament a música. De 1892 a 1894 va estudiar composició amb K. Stecker al Conservatori de Praga, després a l'escola dramàtica del Teatre Nacional i a l'Escola Operística Pivoda. Čelanský va ser contractat com a kapellmeister al teatre d'òpera en Plzeň fins al 1895, a Zagreb de 1898 a 1899, i posteriorment com a tercer kapellmeister de l'Orquestra de Teatre Nacional. Va ser forçat a retirar-se el 1900 quan Karel Kovařovic va agafar l'administració del teatre.

## Composicions

Òpera
* Kamilla (Publicat 1897); dins 1 acte amb libretto pel compositor
Orquestra
* Premiéra na vsi (Premiere En el Camp), Overture (1900)
* Vzkříšení Polsky (Resurrecció de Polònia), Overture (1904)
* Simfonia "De La meva Vida" dins cinc moviments
* Duchovní vývoj člověka dle starého zákona (L'Evolució Espiritual d'Home Segons Llei Antiga), Trilogia Simfònica (1915–1918)
   * Adam
   * Noe (Noè)
   * Mojžíš (Moses)
* Hymnus slunci (Himne al Sol), Poema Simfònic (1919)
Cançons
* Nálady (Humors) (1895); paraules pel compositor
* Melancholické písně (Cançons malenconioses) (1895); paraules per Jaroslav Kvapil
* Deu Cançons en Paraules de Josef Václav Sládek i Karel Želenský (1896)
* Dotze Cançons en Paraules de František Serafínský Procházka (1902)
* Ukolébavka (Lullaby) Per Veu i Orquestra (1904)
* Píseň o matičce (Una Cançó aproximadament Mare)
Cor
* Vlast (Pàtria)
* Srbské kolo (Ball de Ronda sèrbia)
Melodrames
* Žebrák (El Captaire) (1894)
* Země (Terra) (1894)
* Balada o duši Jana Nerudy (Ballad en l'Ànima de Jan Neruda) (1895)
* Česká píseň (Czech Cançó) (1902)
* Marrecři (Germans) (1903)
* Zvony (Campanes) (1903); paraules per Edgar Allan Poe
Sacra
* Pět duchovních písní (Cinc Cançons Sagrades, 1916)
* Te Deum (1916)

## Notes i referències

* ↑ L'òpera era en el tema d'un afer d'amor fallat entre Čelanský i
* 1 2 3 Československý hudební slovník Jo. Un-L
* ↑ London Xarxa.
* ↑ Viatjar Praga.
* ↑ Va recuperar 2008-11-05.
# Håkons Hall

Håkons Hall és un complex esportiu situat a la ciutat de Lillehammer. Fou construït per la pràctica de l'hoquei sobre gel, i amb una capacitat per a 11.500 persones fou la seu dels principals partits de la competició d'hoquei sobre gel durant els Jocs Olímpics d'Hivern de 1994 realitzats a Lillehammer.
Així mateix també ha allotjat la cerimònia d'obertura i clausura dels Jocs Paralímpics d'hivern de 1994. El 1999 fou seu del Campionat del Món d'hoquei gel masculí i de part de la competició del Campionat del Món d'handbol femení d'aquell any, i el 2008 del Campionat d'Europa d'handbol masculí.

## Referències

* ↑ «Håkons Hall - Olympic Park» (en anglès). Arxivat de l'original el 2021-12-11. [Consulta: 11 desembre 2021].
* ↑ Tagesen, Dan «Dagens Høydepunkt» (en noruec). Stavanger Aftenblad, 22-06-2007, p. 41.

## Enllaços externs

* (anglès) www.olympiaparken.no - Håkons Hall Arxivat 2008-01-24 a Wayback Machine.